2023 m. liepos 31 d. pareikštas ieškinys byloje Bayerische Landesbank / BPV
(Byla T-486/23)
Proceso kalba: vokiečių
Šalys
Ieškovė: Bayerische Landesbank, atstovaujama Rechtsanwälte H. Berger, M. Weber ir D. Schoo
Atsakovė: Bendra pertvarkymo valdyba
Reikalavimai
Ieškovė Bendrojo Teismo prašo:
panaikinti 2023 m. gegužės 2 d. Bendros pertvarkymo valdybos sprendimą dėl ex ante įnašų į Bendrą pertvarkymo fondą už 2023 m. apskaičiavimo (SRB/ES/2023/23) ir jo priedus, kiek ginčijamas sprendimas ir jo I, II ir III priedai susiję su ieškovės mokėtinu įnašu;
priteisti iš BPV bylinėjimosi išlaidas.
Subsidiariai, jei Bendrasis Teismas pripažintų, kad ginčijamas sprendimas teisės požiūriu yra neegzistuojantis dėl to, kad BPV pavartojo netinkamą oficialiąją kalbą, o ieškinys dėl panaikinimo būtų pripažintas nepriimtinu dėl ieškinio dalyko nebuvimo, ieškovė Bendrojo Teismo prašo,
konstatuoti, kad ginčijamas sprendimas teisės požiūriu yra neegzistuojantis;
priteisti iš BPV bylinėjimosi išlaidas.
Ieškinio pagrindai ir pagrindiniai argumentai
Grįsdama ieškinį ieškovė remiasi devyniais pagrindais, kurie sutampa su nurodytaisiais byloje T-440/23, Berlin Hyp / BPV.
____________